**Ministru kabineta noteikumu projektu par studiju un studējošo kredītu dzēšanu par darbu Ministru kabineta noteiktajās jomās un amatos sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Pirmkārt, lai izpildītu Ministru kabineta 2019. gada 17. jūlija rīkojuma Nr. 382“Par konceptuālo ziņojumu “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu”” 4. punktu: “Izglītības un zinātnes ministrijai sagatavot un līdz 2019. gada 30. augustam iesniegt Ministru kabinetā grozījumus Ministru kabineta 2001. gada 29. maija noteikumos Nr. 220 “[Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu](https://likumi.lv/ta/id/25577-kartiba-kada-tiek-pieskirts-atmaksats-un-dzests-studiju-kredits-un-studejosa-kredits-no-kreditiestades-lidzekliem-ar-valsts-var...)” un Ministru kabineta 2001. gada 29. maija noteikumos Nr. 219 “[Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem](https://likumi.lv/ta/id/25576-kartiba-kada-tiek-pieskirts-atmaksats-un-dzests-studiju-kredits-no-valsts-budzeta-lidzekliem)””, svītrojot regulējumu par kredītu dzēšanu par darbu Ministru kabineta noteiktajās jomās un amatos”.Otrkārt, lai nodrošinātu studiju un studējošā kredītu studentiem, kuri iegūst izglītību ārvalstīs, līdz jau iesākto studiju beigām un tiem, kas pieteiksies līdz 2020. gada 1. aprīlim. Lai varētu nodrošināt studiju kredītus studijām ārvalstīs līdz studiju beigām, ir jāpalielina šo kredītu īpatsvars no 4% uz 8% no kopējā kreditēšanai paredzēto līdzekļu apmēra, savukārt studējošo kredītu īpatsvars studijām ārvalstīs ir jāpalielina no 8 % uz 21% no kopējā kreditēšanai paredzēto līdzekļu apmēra, par kuru tiek sniegts valsts galvojums. Ministru kabineta noteikumi stāsies spēkā pēc to pieņemšanas Ministru kabinetā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Ministru kabineta noteikumu projekts “Grozījumi Ministru kabineta 2001. gada 29. maija noteikumos Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem”” un Ministru kabineta noteikumu projekts “Grozījumi Ministru kabineta 2001. gada 29. maija noteikumos Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu”” ir izstrādāti, pamatojoties uz Ministru kabineta 2019. gada 17. jūlija rīkojuma Nr. 382“Par konceptuālo ziņojumu “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu”” 4. punktu (turpmāk – rīkojums) (prot. Nr. 33 76. §);2. Augstskolu likuma 79. panta otrā daļa un 82. panta pirmā daļa, Izglītības likuma 14. panta 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar rīkojuma 1. punktu ir atbalstīts konceptuālajā ziņojumā “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” (turpmāk – konceptuālais ziņojums) ietvertais 4. rīcības variants. Konceptuālā ziņojuma sadaļā **Jaunā kreditēšanas modeļa ieviešanas varianti un to ietekme uz valsts un pašvaldību budžetu** noteikts, ka: “ceturtais rīcības variants ir jaunā modeļa ieviešana, izsniedzot orientējoši 2 000 jaunu kredītu gadā, sākot ar 2020. gadu, un turpinot kredītu dzēšanu bērnu dzimšanas gadījumos (*abiem vecākiem*). Tiks turpināta dzēšana nāves un invaliditātes gadījumos, un tā ir iekļauta aprēķinos par “Altum” portfeļgarantijas izmaksām. Netiktu turpināta dzēšana par darbu noteiktajās jomās.”. Ņemot vērā, ka Ministru kabinetā (turpmāk – MK) tika atbalstīts 4. rīcības variants un rīkojuma 4. punktā ir noteikts: “Izglītības un zinātnes ministrijai sagatavot un līdz 2019. gada 30. augustam iesniegt Ministru kabinetā grozījumus Ministru kabineta 2001. gada 29. maija noteikumos Nr. 220 “[Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu](https://likumi.lv/ta/id/25577-kartiba-kada-tiek-pieskirts-atmaksats-un-dzests-studiju-kredits-un-studejosa-kredits-no-kreditiestades-lidzekliem-ar-valsts-var...)” (MK noteikumi Nr. 220) un Ministru kabineta 2001. gada 29. maija noteikumos Nr. 219 “[Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem](https://likumi.lv/ta/id/25576-kartiba-kada-tiek-pieskirts-atmaksats-un-dzests-studiju-kredits-no-valsts-budzeta-lidzekliem)” (MK noteikumi Nr. 219), svītrojot regulējumu par kredītu dzēšanu par darbu Ministru kabineta noteiktajās jomās un amatos, Izglītības un zinātnes ministrija (turpmāk – IZM) ir sagatavojusi Ministru kabineta noteikumu projektu “Grozījumi Ministru kabineta 2001. gada 29. maija noteikumos Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem”” un Ministru kabineta noteikumu projektu “Grozījumi Ministru kabineta 2001. gada 29. maija noteikumos Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu””, kuros tiek paredzēts svītrot normas par studiju un studējošo kredītu dzēšanu par darbu Ministru kabineta noteiktajās jomās un amatos (profesijās un specialitātēs). Vienlaikus ir sagatavoti grozījumi Ministru kabineta 2001. gada 23. oktobra noteikumos Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” (MK noteikumi Nr. 445), svītrojot normas par studējošo kredītu dzēšanu par darbu Ministru kabineta noteiktajās valsts un pašvaldību institūcijās un profesijās (visi kopā – projekti). Projekti paredz svītrot visas normas, kas attiecas uz kredītu dzēšanu (gan jaunu kredītu izsniegšanu, gan attiecībā uz tiem kredītu ņēmējiem, kuriem ir bijusi apstiprināta kredīta dzēšana par darbu apstiprinātajā profesijā līdz 2018. gada 31. decembrim, jo 2018. gadā tika izdots pēdējais Ministru kabineta rīkojums par studiju kredītu dzēšanu no valsts budžeta līdzekļiem par darbu noteiktajās profesijās. Rīkojuma 4. punktā ir arī noteikts, ka: “Īstenojot konceptuālajā ziņojumā “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” ietverto 4. rīcības variantu, 2019. gadā netiek uzsākta jaunu kredītu dzēšana par darbu Ministru kabineta noteiktajās jomās un amatos.” Tiesiskās paļāvības princips ir vērtēts un informācija pa izvērtējumu ir atspoguļota konceptuālajā ziņojumā "Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu" (<https://likumi.lv/ta/id/308338-par-konceptualo-zinojumu-par-studiju-un-studejoso-kreditesanas-no-kreditiestazu-lidzekliem-ar-valsts-varda-sniegto-galvojumu>).Vienlaikus nepieciešams izdarīt grozījumu MK noteikumos Nr. 220, lai nodrošinātu studējošā kredīta izsniegšanu ārvalstīs studējošajiem Latvijas Republikas pilsoņiem un nepilsoņiem, kā arī Eiropas Savienības valstu pilsoņiem, kuriem izsniegta reģistrācijas apliecība vai pastāvīgās uzturēšanās apliecība  atbilstoši pieprasījumam attiecīgās valsts atzītu (akreditētu) studiju programmu apguvei un sociālajam nodrošinājumam, proti:1) lai **studiju kreditēšanai**  nodrošinātu **trūkstošo** līdzekļu apjomu **474 160,61 EUR** apmērā, tiem 30 studējošiem, kuri vēl 2019. gadā un līdz  01.04.2020. iesniegs Studiju un zinātnes administrācijā kredītu pieteikumus, lai uzsāktu studijas 2019./ 2020. akadēmiskā gadā  un pabeigtu studijas ārvalstīs (izvērtējot  iepriekšējo gadu praksi, tad potenciāli varētu būt 30  kredīta pieteikumi) un2) lai **studējošā kreditēšanai**  nodrošinātu **trūkstošo** līdzekļu apjomu **1 493 986,49 EUR** apmērā, lai 29 studējošie, kuri uzsākuši mācības 2017./ 2018. un 2018./ 2019. akadēmiskā gadā, pabeigtu studijas ārvalstīs, kā arī tiem 23 studējošiem, kuri šobrīd ir iesnieguši Studiju un zinātnes administrācijā kredītu pieteikumus, lai uzsāktu studijas 2019./ 2020. akadēmiskā gadā un pabeigtu studijas ārvalstīs.Lai varētu piešķirt studiju kredītus, ir jāpalielina īpatsvars studiju kredītiem studijām ārvalstīs no 4 % uz 8% no kopējā kreditēšanai paredzēto līdzekļu apmēra un studējošo kredītu īpatsvars studijām ārvalstīs ir jāpalielina no 8 % uz 21% no kopējā kreditēšanai paredzēto līdzekļu apmēra, par kuru tiek sniegts valsts galvojums. Projekts arī paredz, ka kredītlīgumus varēs noslēgt līdz 2020. gada 31. martam un to administrēšana notiks saskaņā ar pašlaik spēkā esošo normatīvo regulējumu, kamēr kredīti tiks atmaksāti vai dzēsti. Plānotais grozījums MK noteikumos Nr. 220 nepasliktinās kredītu atmaksas tendences kopumā un nepalielinās esošos budžeta izdevumus galvojuma segšanai kredītiestādēm. Tā kā procentus kredītiestādēm studiju laikā studējošā kredīta ņēmēji maksā paši, tas nepalielinās arī kārtējos budžeta izdevumus kredītu procentu starpības segšanai kredītiestādēm.Visos projektos ir paredzēts, ka tiem kredītu ņēmējiem, kuriem kredītu dzēšana no valsts budžeta līdzekļiem uzsākta, pamatojoties uz Ministru kabineta rīkojumiem par kredītu dzēšanu no valsts budžeta līdzekļiem par darbu noteiktajās jomās un amatos, kas izdoti līdz 2018. gada 31. decembrim, kredītu dzēšana tiks turpināta, atbilstoši MK noteikumu Nr. 219., MK noteikumu Nr. 220. un MK noteikumu Nr. 445 tiesiskajam regulējumam, kas bija spēkā līdz šo grozījumu spēkā stāšanās dienai. |
| 3. | Projekta izstrādē iesaistītās institūcijas un publiskas personas kapitālsabiedrības | IZM, Studiju un zinātnes administrācija |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekti attiecas uz studiju un studējošo kredītu ņēmējiem, kuri ir Latvijas Republikas pilsoņi un nepilsoņi, kā arī Eiropas Savienības valstu pilsoņi, kuriem izsniegta reģistrācijas apliecība vai pastāvīgās uzturēšanās apliecība – ja viņi sekmīgi apgūst augstskolās ārpus Latvijas attiecīgās valsts atzītu (akreditētu) studiju programmu, Izglītības un zinātnes ministriju, citām ministrijām, Studiju un zinātnes administrāciju, pašvaldībām, darba devējiem, Studiju un studējošo kredītu dzēšanas komisijām. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz tautsaimniecību apskatāma konceptuālajā ziņojumā (<https://likumi.lv/ta/id/308338-par-konceptualo-zinojumu-par-studiju-un-studejoso-kreditesanas-no-kreditiestazu-lidzekliem-ar-valsts-varda-sniegto-galvojumu>). Paredzams, ka samazināsies administratīvais slogs IZM, citām ministrijām, SZA, pašvaldībām un darba devējiem, jo tiks svītrotas visas normas par profesiju un speciālistu saraksta sagatavošanu; par kredītu dzēšanas komisijas (kurā ietilpst IZM, ministriju un Studiju un zinātnes administrācijas (SZA) pārstāvji) izveidošanu un tās darbību (pieteikumu izskatīšana, vērtēšana, dokumentu aprite, lēmumu pieņemšana); par IZM gatavojamo rīkojuma projektu un tā virzību un apstiprināšanu; par darba devēju izziņām un organizējamo konkursu, kurā tiek vērtēti speciālisti, kam attiecīgajā gadā paredzēts dzēst kredītus no valsts budžeta līdzekļiem. |
| 3. | Administratīvo izmaksu monetārs novērtējums | Līdz šīm no valsts budžeta līdzekļiem kredītu dzēšanas kārtība bija šāda:  1) pēc Studiju un zinātnes administrācijas (turpmāk – SZA) vēstules saņemšanas par attiecīgo jomu atbildīgās nozaru ministrijas (Izglītības ministrija, Veselības ministrija, Labklājības ministrija, Kultūras ministrija), ņemot vērā padotības iestāžu un pašvaldību iesniegtos priekšlikumus par minētajās institūcijās strādājošajiem speciālistiem un izvērtējot nodrošinājumu ar speciālistiem katrā profesijā, sagatavo un katru gadu līdz 1. martam iesniedz SZA priekšlikumus par profesijām ( amatiem) un speciālistu skaitu, kuriem jāsāk dzēst kredītu attiecīgajā gadā. 2) SZA, ņemot vērā ministriju priekšlikumus, katru gadu sagatavo Ministru kabineta rīkojumu projektus par studiju un studējošo kredītu dzēšanu, ar kuriem tiek apstiprināts profesiju saraksts un speciālistu skaits pa jomām, kuriem kredītu sāks dzēst no valsts budžeta līdzekļiem attiecīgajā gadā.3) SZA pieteikumus no pretendentiem pieņem sākot ar attiecīgā gada 2.janvāri līdz MK noteiktajam beigu termiņam. Pēc pieteikšanās termiņa beigām, pamatojoties uz MK pieņemtajiem rīkojumiem, sagatavo izvērtēšanai to pretendentu sarakstus, kuri pieteikušies uz kredītu dzēšanu, sākotnēji sakārtojot tos atbilstoši profesijām un nostrādātajam laikam tajās. 4) Izglītības un zinātnes ministrijas Studiju un studējošo kredītu dzēšanas komisija izskata pieteikumus un apstiprina tos kredītu ņēmējus, kuriem attiecīgajā gadā sāks dzēst kredītu pamatsummu.Administratīvās izmaksas šā procesa nodrošināšanai, pieņemot, ka 2018. gada ietvaros bija 21 darba diena mēnesī un mēneša vidējā bruto darba samaksa valsts pārvaldē 2018. gadā ir 1240 euro ( SZA -840 euro) no kā izriet kā **1 darba stundas likme ir 7 euro (SZA - 5 euro)** (1 darba dienas izpeļņa ir 59 euro par 8 stundām ( SZA - 40 euro)), ir šādas. SZA kompetencē esošo darbu nodrošināšana sastāda tikai 0,25% jeb ¼ darbinieka slodzes, jo viņa kompetencē ir arī citi pienākumi:

|  |  |  |  |
| --- | --- | --- | --- |
| **Administratīvās izmaksas** | **Iesaistītā personāla skaits** | **Personāla kopējais ieguldītais darba laiks** | **Izmaksas** |
| **Priekšlikumu sagatavošana SZA:** | **8** | **80** | **560** |
| KM  | 2 | 20 | 140 |
| IZM | 2 | 20 | 140 |
| LM | 2 | 20 | 140 |
| VM | 2 | 20 | 140 |
| **SZA kompetencē esošie darbi:** | **7** | **506** | **2 530** |
| No ministrijām saņemtās informācijas apkopošana | 1 | 16 | 80 |
| MK rīkojuma sagatavošana, SZA | 1 | 5 | 25 |
| pieteikumu saņemšana (reģistrēšana) | 1 | 120 | 600 |
| pieteikumu izskatīšana un pārbaude | 2 | 240 | 1 200 |
| pretendentu sarakstu veidošana | 1 | 5 | 25 |
| dažādi  (piemēram, komunikācija, korespondence, rezultātu paziņošana, publicitāte, u. c.) | 1 | 120 | 600 |
| **Komisijas darbs (1 sēde)** | **12** | **18** | **126** |
| **KOPĀ** | **27** | **604** | **3 216** |

 |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020. gads | 2021. gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 |  | 0 |  | 0 |   |   |
| 5. Precizēta finansiālā ietekme | x |  | x |  | x |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  x |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaits nemainās. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Grozījumi Ministru kabineta 2001. gada 29. maija noteikumos Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem””, Ministru kabineta noteikumu projekts “Grozījumi Ministru kabineta 2001. gada 29. maija noteikumos Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu”” un Ministru kabineta noteikumu projekts “Grozījumi Ministru kabineta 2001. gada 23. oktobra noteikumos Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts”” |
| 2. | Atbildīgā institūcija | IZM |
| 3. | Cita informācija | Nav |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Projekti netiks nodoti sabiedriskai apspriešanai, ņemot vērā, ka projekti ir izstrādāti, pamatojoties uz konceptuālā ziņojuma “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” (prot. Nr. 33 76. §) izstrādes procesā notikušām diskusijām un apspriešanām un saskaņā ar Ministru kabineta 2019. gada 17. jūlija rīkojuma Nr. 382“Par konceptuālo ziņojumu “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu”” (prot. Nr. 33 76. §) 1. punktu: “Atbalstīt konceptuālajā ziņojumā “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” ietverto 4. rīcības variantu”. |
| Sabiedrības līdzdalība projekta izstrādē | Jauns kreditēšanas modelis tika prezentēts ministrijas organizētajā sabiedriskajā apspriešanā ar nozares organizācijām un valsts institūcijām 2019. gada 8. aprīlī, kurā piedalījās pārstāvji no Latvijas Studentu apvienības, Latvijas Tirdzniecības un rūpniecības kameras, Latvijas Jauno zinātnieku apvienības, Latvijas Universitāšu Asociācijas, Augstākās Izglītības padomes, Finanšu ministrijas, Valsts kases, “Altum”, Finanšu nozares asociācijas, Zemkopības ministrijas,  Rīgas Tehniskās universitātes, Latvijas Nacionālā kultūras centra, Ekonomikas ministrijas, Labklājības ministrijas, Latvijas Lauksaimniecības universitātes un Kultūras ministrijas. Diskusijas par kreditēšanas modeļa maiņas nepieciešamību un jauno koncepciju notika arī Augstākās izglītības padomes sēdē 2018. gada 15. novembrī, Saeimas Izglītības, kultūras un zinātnes komisijas Augstākās izglītības, zinātnes un inovāciju apakškomisijas sēdē 2019. gada 9. aprīlī un Latvijas Rektoru padomes sēdē 2019. gada 10. maijā. Finanšu nozares asociācija, Latvijas Tirdzniecības un rūpniecības kamera un Latvijas Studentu apvienība 2019. gada 29. aprīlī organizēja ekspertu diskusiju “Studiju un studējošo kreditēšanas sistēmas nākotne Latvijā: izaicinājumi un iespējamie risinājumi”. |
| Sabiedrības līdzdalības rezultāti | Sabiedrības līdzdalības rezultāti iekļauti konceptuālajā ziņojumā “Par studiju un studējošo kreditēšanas no kredītiestāžu līdzekļiem ar valsts vārdā sniegto galvojumu modeļa maiņu” (prot. Nr. 33 76. §) <https://likumi.lv/ta/id/308338-par-konceptualo-zinojumu-par-studiju-un-studejoso-kreditesanas-no-kreditiestazu-lidzekliem-ar-valsts-varda-sniegto-galvojumu>. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, Studiju un zinātnes administrācija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

N. Mazure, 67047940

Nadezda.mazure@izm.gov.lv